John Wayne

John Wayne (sünninimega Marion Robert Morrison, kodanikunimega Marion Michael Morrison; 26. mai 1907 Winterset, Iowa – 11. juuni 1979 Los Angeles, California) oli USA vesterninäitleja. Ta on mänginud 184 filmis.

Wayne sündis Iowa osariigis, kuid kasvas üles Lõuna-Californias. Noorena mängis ta Ameerika jalgpalli, kuid ei saanud Lõuna-California Ülikoolis selleks stipendiumi. Ta asus tööle kohalikus filmistuudios. Siis tegi ta Fox Film Corporationi filmides mitu pisirolli. Tema esimene peaosa oli Raoul Walshi filmis "The Big Trail" (1930). Selle järel mängis ta 1930. aastatel peaosa paljudes B-kategooria filmides.

Wayne'i karjäär sai hoogu 1939. aastal, kui roll John Fordi filmis "Postitõld" ("Stagecoach") tegi temast filmitähe.

1969. aastal pälvis ta rolli eest filmis "Tõeline visadus" ("True Grit; 1969) parima meespeaosatäitja Oscari. Samas kategoorias kandideeris ta ka 1949. aastal rolliga filmis "Sands of Iwo Jima".

Tuntud on ka tema osatäitmised filmides "Punane jõgi" ("Red River"; 1948), "Otsijad" ("The Searches"; 1956) ja "Mees, kes tulistas Liberty Valance'i" ("The Man Who Shot Liberty Valance"; 1962). Tema viimane filmiroll oli filmis "Laskur" ("The Shootist"; 1976), kus ta kehastas vähiga võitlevat vananevat püssikangelast.

1960. aastal lavastas ta filmi "The Alamo" ja 1968. aastal koos Ray Kelloggiga filmi "The Green Berets". Lisaks oli Wayne ka mitme filmi produtsent.

1999. aastal Ameerika Filmiinstituudi avaldatud edetabelis "AFI's 100 Years...100 Stars" oli John Wayne meesnäitlejate arvestuses 13. kohal.

Tema nime kannab lennujaam USA California osariigis Orange'i maakonnas.

 Osaline filmograafia 
pisi|John Wayne
Filmography for John Wayne. tcm.com. Vaadatud 17.3.2017

 Aasta  Originaalpealkiri  Eestikeelne pealkiri  Roll 1930  "The Big Trail"   Breck Coleman 1934  "The Man from Utah"  "Mees Utah'st"  John Weston 1935  "The Desert Trail"  "Kõrberada"  John Scott 1939  "Stagecoach"  "Postitõld"  Ringo Kid 1947  "Angel and the Badman"  "Ingel ja halb"  Quirt Evans 1948  "Red River"  "Punane jõgi"  Thomas Dunson 1948  "Fort Apache"  "Fort Apache"  kapten Kirby York 1949  "She Wore a Yellow Ribbon"  "Ta kandis kollast paela"   kapten Nathan Brittles 1949  "Sands of Iwo Jima"    seersant Stryker 1950  "Rio Grande"  "Rio Grande"  kolonelleitnant Kirby Yorke 1952  "The Quiet Man"  "Vaikne mees"  Sean Thornton 1956  "The Searches"  "Otsijad"  Ethan Edwards 1957  "Jet Pilot"  "Reaktiivlendur"  Kolonel Jim Shannon 1959  "Rio Bravo"  "Rio Bravo"  šerif John T. Chance 1962  "The Man Who Shot Liberty Valance"  "Mees, kes tulistas Liberty Valance'i"  Tom Doniphon 1962  "The Longest Day"  "Kõige pikem päev"  kolonel Benjamin H. Vandervoort 1964  "How the West Was Won"  "Kuidas alistati Lääs"  kindral William T. Sherman 1969  "True Grit"  "Tõeline visadus"  Rooster Cogburn 1973  "The Train Robbers"  "Rongirööv"  Lane 1975  "Rooster Cogburn"  "Rooster Cogburn"  Rooster Cogburn 1976  "The Shootist"  "Laskur"   John Bernard Books

 Viited 

 Välislingid 



Kategooria:Ameerika Ühendriikide filminäitlejad
Kategooria:Kongressi kuldmedali kavalerid
Kategooria:Sündinud 1907
Kategooria:Surnud 1979